stanford-oval/wikipedia huggingface dataset:
האזור המטרופוליטני פלורנס–מאסל שולס
תשתיות באזור > מסילת רכבת

אחת ממסילות הרכבת הוותיקות בארצות הברית והעתיקה ביותר האלבמה, Tuscumbia Railway נסללה ב-1830 בין טסקמביה לשפילד. ב-1832 נסללה מסילת Tuscumbia, Courtland and Decatur Railroad אשר שימשה לשיווק תוצרת הכותנה מהאזור ומשתמשת עד היום כציר מרכזי המחבר את האזור לצומת התחבורתי בדיקייטר.
הקהילה היהודית

היהודים הראשונים התיישבו באופן קבוע באזור בערך באמצע המאה ה-19, ובכמויות משמעותיות בתקופת השיקום שלאחר מלחמת האזרחים האמריקנית בפלורנס, בשפילד ובטסקמביה. באותה תקופה הקהילה הייתה עדיין מצומצמת מאוד, וההלוויה היהודית הראשונה ב-1871 נערכה על ידי כומר בפטיסטי שהשיג סידור יהודי.
היהודי החשוב ביותר בהיסטוריה המקומית היה ככל הנראה הבנקאי אלפרד הוגר מוזס (אנ') מהעיר מונטגומרי שקנה קרקעות באזור, הקים את "חברת שפילד לקרקע, ברזל ופחם" (Sheffield Land, Iron, and Coal Company) ביחד עם אחיו מרדכי מוזס (שהיה גם ראש עיריית מונטגומרי), ייסד את שפילד ב-1885 והיה ראש העיר הראשון שלה בשנותיה הראשונות.
הקהילה גדלה וב-1900 היו באזור כ-15 חנויות בבעלות יהודים. באותן שנים היהודים, בעיקר בפלורנס, החלו להתאגד כדי ליצור קהילה מסודרת. הם החלו לקיים תפילות ביחד, ב-1889 "חברת שפילד" תרמה קרקע להקמת בית קברות יהודי, וכעבור כמה שנים הוקם בפלורנס בית ספר יהודי קטן בעזרת רב מהאנטסוויל. בתחילת המאה ה-20 כבר היו בפלורנס רבנים במשרה חלקית וב-1908 הוקם בה "בית הכנסת בני ישראל". שנה קודם לכן נאמד מספר היהודים באזור ב-110.
בשנים שלאחר מכן הייתה מחלוקת בין חברי הקהילה האם היא צריכה להיות אורתודוקסית או רפורמית, עד שהרוב הכריע בעד הרפורמים בשנות ה-30, וכעבור מספר שנים קהילת בני ישראל הצטרפה לאיחוד הקהילות העבריות האמריקניות הרפורמי. בניגוד למרבית הקהילות הרפורמיות, היהודים המקומיים תמכו בציונות, תרמו להסתדרות הציונית הדסה ונפגשו עם דוד בן-גוריון שבא להתרשם ממתקני רשות עמק טנסי בסביבה ב-1951.
הצמיחה הכלכלית של האזור לאחר מלחמת העולם השנייה הביאה לגידול באוכלוסייה וביחד לגידול בקרב היהודים. ב-1954 נבנה בית כנסת חדש וכמות החברים הרשמית הגיעה לשיא של כ-60 חברים ב-1962. לאחר מכן כמות היהודים צנחה בהדרגה והקהילה עזבה את האיחוד הרפורמי כי חשבה שאינו תורם לקהילות קטנות, אך היא עדיין קיימת ופעילה נכון ל-2017 ומשרתת אותה רבה שבסיסה בנאשוויל שבטנסי.
הערות שוליים

1 2 3 4  מפקד והערכת אוכלוסין
↑  השם מופיע בשיר Sweet Home Alabama בשורה "Now Muscle Shoals has got the Swampers"
↑   "Muscle Shoals", במסד הנתונים הקולנועיים IMDb (באנגלית)
↑  מידע באתר Omeka at Auburn
1 2 3 4 5  פלורנס ושפילד, אלבמה, אנציקלופדיה של קהילות יהודיות דרומיות, מכון גולדרינג/וולדנברג לחיים יהודיים בדרום ארצות הברית (אנ') (באנגלית)
| דגל אלבמה מדינת אלבמה |
| --- | --- | --- |
| בירת המדינה | מונטגומרי |  |
| אזורים גאוגרפיים | פיימונטה • עמק טנסי • האזור המטרופוליטני פלורנס–מאסל שולס |  |
| היישובים הגדולים ביותר | ברמינגהאם • מונטגומרי • מוביל • האנטסוויל • טסקלוסה • הובר • דותן • דיקייטר • אובורן • מדיסון • פלורנס • גדסדן • וסטאביה הילס • פראטוויל • פניקס סיטי • אלבסטר • בסמר • אנטרפרייז • אופליקה • הומווד |  |
| נושאים נוספים | מחוזות • סמלים • היסטוריה • דמוגרפיה • יהדות אלבמה |  |
הכנסייה הבפטיסטית הראשונה באזור, טסקמביה
הוועדים האולימפיים האירופיים

| --- | --- |

 ענפי ספורט:  ענפי הספורט האולימפיים באירופה
 תחום השיפוט:  אירופה
 מיקום המטה:  רומא, איטליה
 יושב ראש:  ג'אנז קוסיג'נצ'יץ'
 תאריך ייסוד:  1968
 מספר חברות:  50
 ארגוני בת:  הוועד האולימפי בישראל, Comité Olympique Monégasque, National Olympic Committee of the Republic of Moldova, Montenegrin Olympic Committee, NOC*NSF, Olympic Committee of North Macedonia, Malta Olympic Committee, Lithuanian National Olympic Committee, Luxembourgish Olympic and Sporting Committee, Latvian Olympic Committee, Liechtenstein Olympic Committee, Olympic Committee of Kosovo, Norwegian Olympic and Paralympic Committee and Confederation of Sports, Olympic Committee of Portugal, Spanish Olympic Committee, Slovenian Olympic Committee, Swedish Olympic Committee, Swiss Olympic, Polish Olympic Committee, Slovak Olympic and Sports Committee, Comitato Olimpico Nazionale Sammarinese, Olympic Committee of Serbia, Romanian Olympic and Sports Committee, הוועד האולימפי ברוסיה, Turkish National Olympic Committee, הוועד האולימפי האיטלקי, National Olympic and Sports Association of Iceland, Austrian Olympic Committee, Armenian Olympic Committee, National Olympic Committee of the Republic of Azerbaijan, Belarus Olympic Committee, Belgian Olympic and Interfederal Committee, Andorran Olympic Committee, French National Olympic and Sports Committee, Olympic Committee of Albania, האיגוד האולימפי הבריטי, הוועד אולימפי הגרמני, Olympic Federation of Ireland, Olympic Committee of Bosnia and Herzegovina, Croatian Olympic Committee, Georgian National Olympic Committee, Hellenic Olympic Committee, Hungarian Olympic Committee, Bulgarian Olympic Committee, Finnish Olympic Committee, National Olympic Committee and Sports Confederation of Denmark, Estonian Olympic Committee, Cyprus Olympic Committee, Czech Olympic Committee, National Olympic Committee of Ukraine 
 www.eurolympic.org
 
הוועדים האולימפיים האירופיים (באנגלית: European Olympic Committees) הוא ארגון הממוקם ברומא, איטליה. בארגון חברים 50 ועדים אולימפיים לאומיים (הוועד האחרון שצורף הוא של קוסובו).
מ-1991 חברות הארגון מקיימות את הפסטיבל האולימפי האירופי לנוער, בו משתתפים בני נוער באירועי ספורט המתרחשים כל שנתיים (בשנים לא זוגיות) ומפוצלים בין ענפי ספורט חורף וקיץ כמו אולימפיאדות הקיץ והחורף. אך בשונה מהאולימפיאדה שמתקיימת פעם בארבע שנים ויש פער של כשנה וחצי בין אולימפיאדות הקיץ והחורף, הפסטיבל האולימפי האירופי לנוער מתקיים כל שנתיים ויש הפרש של מספר חודשים בלבד בין טורניר ענפי ספורט החורף לטורניר ענפי ספורט הקיץ מכיוון שהם נערכים באותה שנה, בדרך כלל בחודשים פברואר ויולי.
מ-2015, אחת לארבע שנים (שנה לפני המשחקים האולימפיים), יופק באמצעות הארגון ותחת פיקוח הוועד האולימפי הבינלאומי טורניר תחרויות ספורט רב-ענפיות דמוי אולימפיאדה המכונה "המשחקים האולימפיים האירופאיים" ובקיצור משחקי אירופה המיועד לספורטאים מ-50 מדינות החברות בארגון ה-(eoc). טורנירים יבשתיים דומים תחת חסות התאחדויות הוועדים האולימפיים של אותן יבשות כבר מתקיימים שנים רבות בהצלחה ביבשות אחרות ובהם משחקי אסיה (מ-1951), משחקי אפריקה (מ-1965) והמשחקים הפאן-אמריקאיים (מ-1951).
הערות שוליים

↑  ישראל היא חברה מלאה ב- EOC מאז 1994. עד לשנת 1981 הייתה חברה בפדרציית משחקי אסיה (קודמתה של הוועד האולימפי של אסיה)
↑  הוועד האולימפי של סרביה נוסד בשנת 1911, כממשיך של המועדון הסרבי האולימפי הסרבי
| --- | --- |
בקרת זהויות :  VIAF: 168290023   WorldCat (עם VIAF): 168290023
הוברטוס, נסיך הכתר של סקסוניה-קובורג-גותה

| --- | --- |
אין תמונה חופשית
 לידה:  16 בספטמבר 1975 (בן 49) המבורג, גרמניה המערבית גרמניה המערבית 
 שם מלא:  הוברטוס מיכאל, נסיך הכתר של סקסוניה-קובורג-גותה
 מדינה:  גרמניה 
 השכלה:  בית הספר לכלכלה של לונדון  אוניברסיטת מינכן  אוניברסיטת וירצבורג 
 בת זוג:  קלי ז'אן רונדסבדט
 
הוברטוס, נסיך הכתר של סקסוניה-קובורג-גותה (בגרמנית: Hubertus Michael von Sachsen-Coburg und Gotha; נולד ב-16 בספטמבר 1975) הוא הטוען לתואר נסיך הכתר של דוכסות סקסוניה-קובורג-גותה.
ביוגרפיה

הוברטוס נולד ב-16 בספטמבר 1975 בהמבורג, והוא בנם הבכור של אנדראס, נסיך סקסוניה-קובורג-גותה וקארין דאבלשטיין, בתם של אדולף וילהלם מרטין דאבלשטיין ואירמה מריה מרגרטה קאלזן. הוא למד משפטים באוניברסיטת וירצבורג מ-1997 עד 1999, ולאחר מכן הוא למד בבית הספר לכלכלה של לונדון משנת 1999 עד 2000 ובאוניברסיטת מינכן משנת 2000 עד 2003.
הוברטוס עבד כעורך דין בבנק בניו יורק המתמחה בניהול נכסים.
בתחילת 2012 הוא חזר מניו יורק לקובורג, שם הוא חבר במועצת המנהלים המשפחתית - "Stiftung der Herzog von Sachsen-Coburg und Gotha'schen Familie".
משפחתו

ב-21 במאי 2009 התחתן הוברטוס עם יועצת ההשקעות האמריקנית קלי ז'אן רונדסבדט,
ממנה נולדו לו שלושה ילדים:
קתרינה, נסיכת סקסוניה-קובורג-גותה (נולדה ב-30 באפריל 2014), סנדקיה הם: ויקטוריה, נסיכת שוודיה, ארנסט אוגוסט, נסיך הנובר, הנסיכה אליזבת, דוכסית בבוואריה, קתרינה, רוזנת פאבר-קסטל וקונסטנטין אסן, נסיך בולגריה.
פיליפ, נסיך סקסוניה-קובורג-גותה (נולד ב-15 ביולי 2015), סנדקיו הם: המלך פיליפ של בלגיה, הרוזנת אלכסנדרה פון שנבורן, ברנהרד, נסיך הכתר של באדן, הנסיך קרל פון ורדה וקרינה אקסלסון.
מדלן, נסיכת סקסוניה-קובורג-גותה (נולדה ב-22 בפברואר 2017), סנדקיה הם: גאורג פרידריך, נסיך פרוסיה, אנה, נסיכת בוואריה, אלכסנדרה, נסיכת קוהארי, הרוזנת קלמנסה פון דר שולנבורג, הרוזן בנדיקט פון אבנספרג אונד טראון.
הערות שוליים

↑  Debrett's Peerage and Baronetage: With Her Majesty's Royal Warrant Holders. Debrett's Peerage. 1990. p. 109. ISBN 978-0-312-04640-8.
↑  "Homepage". www.sachsen-coburg-gotha.de.
↑  "Hubertus Sachsen Coburg und Gotha - International Private Banker/Rechtsanwalt - Deutsche Bank AG New York". XING AG.
↑  "Ein Prinz kehrt heim nach Coburg".
↑  The wedding of Hereditary Prince Hubertus von Sachsen-Coburg und Gotha and Kelly Rondestvedt
היאוואטה הקטן

| --- | --- |

כרזת הסרט
 מבוסס על:  "שירת היאותה" מאת הנרי וודסוורת' לונגפלו
 בימוי:  דייוויד הנד
 הופק בידי:  וולט דיסני
 תסריט:  צ'אק קאוץ', ורנון סטלינגס
 מדבבים:  גאיין ויטמן
 מדבבים בעברית:  אלי גורנשטיין
 מוזיקה:  אלברט היי מאלוט
 מדינה:  ארצות הברית ארצות הברית
 חברת הפקה:  אולפני ההנפשה של וולט דיסני
 חברה מפיצה:  יונייטד ארטיסטס
 הקרנת בכורה:  ארצות הברית 15 במאי 1937 ישראל 2005
 משך הקרנה:  9:09 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט קצר, סרט הנפשה, סרט קומדיה
 סרטים בסדרה:  סימפוניות טיפשיות
 דף הסרט ב־IMDb
היאוואטה הקטן (באנגלית: Little Hiawatha) הוא סרט קצר מונפש קומי אמריקאי באורך 9 דקות, המשמש כסרט ה-67 בסדרת הסרטים "סימפוניות טיפשיות" של חברת וולט דיסני. הסרט בוים על ידי דייוויד הנד, הולחן על ידי אלברט היי מאלוט והופק על ידי וולט דיסני. הסרט הונפש בטכניקולור על ידי האנימטורים דיק הומר, צ'ארלס ת'ורסון, אולי ג'ונסטון, פרד מור ופרנק תומאס באולפני ההנפשה של וולט דיסני. הפקת הסרט הייתה יקרה והיא החלה בסתיו 1936.
בהשראת השיר האפי "שירת היאותה" מאת הנרי וודסוורת' לונגפלו ותסריט מאת צ'אק קאוץ' וורנון סטלינגס, הסרט עוקב אחר ילד אינדיאני שלאחר שמרחם על ארנבת שהיה אמור לצוד מקבל עזרה מחיות היער שדוב רודף אחריו. הסרט יצא לאקרנים במקור ב-15 במאי 1937 בהפצת יונייטד ארטיסטס, כאשר הוא האחרון שהופץ על ידי החברה לאחר שסדרת הסרטים החלה להיות מופצת על ידי RKO עד סיומה. בישראל הסרט הופץ לראשונה על ידי פורום פילם בשנת 2005, כחלק מהכרך השני של סדרת התקליטורים "אגדות דיסני".
בהתבסס על עלילת הסרט והדמות הראשית, נכתבו מספר ספרים ורצועות קומיקס, כמו כן נשקל לעשות סרט עלילתי בלייב אקשן. בשנת 1941 יצא הסרט הקצר "Hiawatha's Rabbit Hunt" בכיכובו של באגס באני כחלק מסדרת הסרטים "מרי מלודיס", אשר משמש כפרודיה לסרט זה.
תקציר העלילה

במהלך קריינות הפתיחה, נראה ילד אינדיאני בשם היאוואטה הקטן שחותר בקאנו במורד נהר בדרכו לצוד. בהגיעו ליבשה הוא יוצא החוצה ומיד נופל בבור נסתר במים, מה שגורם לצחוקן של החיות ביער. הילד רודף אחריהן, כשהמכנסיים שלו נופלות לעיתים קרובות.
היאוואטה הקטן רודף אחרי חגב, אך מסוכל כאשר הוא יורק לו בפניו, לשעשוע של שאר החיות. הוא רודף אחריהן שוב ומצליח לתפוס ארנבת תינוקת על גדם עץ; עם זאת, הוא מגלה שהוא לא מסוגל להרוג אותה, במיוחד שהיא עושה לו שוב ושוב מבטים עצובים, ואפילו לאחר שהוא מחמש אותה בחץ וקשת. מתוסכל, הוא מחזיר אותה למשפחתה ואז שובר את החץ והקשת שלו, לשמחתן הרבה של החיות.
זמן קצר לאחר מכן, הילד נתקל בקבוצה של עקבות דובים, אשר מובילה אותו למפגש פנים אל פנים עם גור דובים. הוא רודף אחריו, אך נתקל באמו המגוננת של הגור, שרודפת אחריו באגרסיביות ביער. כהכרת תודה על כך שחס על חייהן, שאר החיות מתאגדות על מנת להרחיק את היאוואטה הקטן מציפורני הדוב. לבסוף חוזר הילד בשלום לקאנו שלו וחותר אל השקיעה, בזמן שהחיות מתאספות ונפרדות ממנו לשלום.
דיבוב

הקריינות שמופיעה בתחילת הסרט בוצעה בשפת המקור על ידי גאיין ויטמן. קולות נוספים בשפת המקור נעשו, בין היתר, על ידי מרי מודר ודורותי קומפטון. הסרט דובב לעברית בשנת 2005 בביומה ותרגומה של שפרירה זכאי, שעבדה על כל סרטי הקולנוע שהופקו על ידי אולפני וולט דיסני באותה תקופה. בגרסה העברית של הסרט את הקריינות עושה אלי גורנשטיין.
ביקורות

ליאונרד מלטין ציין בספרו "Of Mice and Magic: A History of American Animated Cartoons" שסרטים כמו זה והסרט "ארץ המוזיקה" העלו את היוקרה של צוות דיסני.
הערות שוליים

1 2  וינסנט רנדל, Little Hiawatha, באתר Drawn to Imagination‏, 17 באפריל 2017
1 2  ולריו פאקגנלה, Little Hiawatha, באתר The Disney Compendium
↑  הצד האחורי של ה-DVD "אגדות דיסני - חלק 2" בעברית
↑  Little Hiawatha - Disney Story, באתר יוטיוב, 13 בפברואר 2012
↑  ג'ים קורקיס, Disney’s Never Made “Hiawatha” Animated Feature, באתר Cartoon Research‏, 6 בספבטבר 2019
↑  דייב סמית', Disney A to Z‏, 1996
↑  ליאונרד מלטין, Of Mice and Magic: A History of American Animated Cartoons‏, 1980
היברובוקס

| --- | --- |


דף הבית של המיזם (חלונית חיפוש)
 סוג:  מיזם ללא כוונת רווח
 תקופת הפעילות:  2001–הווה (כ־23 שנים) 
 מייסדים:  חיים רוזנברג
 שירותים עיקריים:  ספרייה מקוונת חינמית לספרות יהודית-תורנית
 hebrewbooks.org
היברובוקס (במקור באנגלית: HebrewBooks, שמשמעותו: "ספרים עבריים") היא ספרייה דיגיטלית חינמית מקוונת לספרות יהודית-תורנית. האתר מכיל מעל 62,000 ספרים וכתבי עת תורניים סרוקים, החל מראשית הדפוס ועד למחברים בני זמננו, רובם בעברית. הספרים ניתנים לצפייה, להורדה ולחיפוש טקסטואלי בתוכן הספר. האתר נגיש בשפות עברית ואנגלית.
מטרתו הראשונית של המיזם הייתה לשמר את הספרים והחיבורים התורניים של יהדות ארצות הברית, אשר חלקם חדלו להיות זמינים. בהמשך, התרחבה מטרת המיזם וכיום שואפת האגודה להנגיש את כל ספרי הקודש העבריים, במטרה "להחיות את זכרם של החיבורים הרבים שנכתבו במהלך השנים ולמרבה הצער נשתכחו ונזנחו, וכמו כן לעשות את עולם הספר התורני לנגיש וזמין לכל דורש ללא תמורה".
מקורות האוספים

המיזם נוסד על ידי חיים רוזנברג, חסיד חב"ד המתגורר בברוקלין שבניו יורק, מייסד האגודה לשימור ספרים עבריים (The Society for Preservation of Hebrew Books). במסגרת אגודה זו איתר רוזנברג ספרים תורניים רבים שחוברו בארצות הברית, סרק והעלה אותם לאתר האינטרנט להורדה בפורמט PDF. בראשית 2001 הוצעו באתר 60 ספרים. בדצמבר 2006 הושק פורמט האתר הנוכחי, ובו הוצעו 11,000 ספרים.
בהמשך נוספו לאתר 15,000 ספרים מאוסף ספריית חב"ד בניו יורק, 150 אינקונבולות (דפוסי עריסה) מאוסף בית המדרש לרבנים באמריקה, וספרים מאוסף YIVO שבמנהטן. 1780 ספרים נסרקו מאוסף ספרים עתיקים השייך לחיים אלעזר רייך מברוקלין וכן נסרקו ספרים מאוסף פרידברג-ריזמן, המכיל יותר מ-15,000 ספרים.
המיזם מאפשר העלאה של ספרים סרוקים על ידי הציבור ומחברי הספרים עצמם. צוות האתר מונה כעשרה עובדים. בנוסף, מאות מחברים ואחרים העלו ספרים שסרקו בעצמם.
אופי הספרייה

הספרייה מכילה בעיקר ספרים תורניים, וכלולים בה גם חיבורים היסטוריים וספרים אחרים מארון הספרים היהודי. רוב הספרים בה כתובים עברית, ומיעוטם בשפות יהודיות אחרות הנכתבות באותיות עבריות (בעיקר יידיש). כמו כן ישנם ספרים באנגלית ובשפות נוספות.
תשעים אחוז מהספרים במאגר נדפסו לפני למעלה ממאה שנה, בהם ספרים מראשית הדפוס, משנת 1492 והלאה. קיימים באתר גם ספרים רבים בני זמננו. ספרים אלו אינם נסרקים על ידי צוות האתר אלא נשלחים על ידי הגולשים.
אופי הספרייה > כתבי יד

בנובמבר 2010 פתח המיזם אתר נפרד, hebrewmanuscripts.org, שבו סריקות של כתבי יד. בפתיחה היו באתר כאלף כתבי יד מאוסף בית המדרש לרבנים באמריקה. בהמשך נוספו כתבי יד מספריית היברו יוניון קולג'.
אפשרויות השימוש בספרייה

הספרים ניתנים הן לצפייה מקוונת בדפדפן והן להורדה כקובצי PDF, של הספר בשלמותו או של עמוד בודד, וללא תשלום (אך לשימוש אישי בלבד).
חלק מהספרים מעובדים בטכנולוגיית זיהוי תווים אופטי שפיתחה החברה הישראלית ליגטורה (Ligature) ומאונדקסים באמצעות טכנולוגיה שפיתחה חברת dtSearch, ובדרך זו ניתן לערוך בהם חיפוש טקסטואלי מלא וכן להמירם לטקסט רגיל.
לחלק מהספרים ספר נלווה תיאור ביבליוגרפי קצר בעברית ובאנגלית, וקישור לקטלוג המאוחד של הספריות בישראל, ה-ULI, ולקטלוג העולמי המאוחד "worldCat" של ה-OCLC.
באתר קיימים מדריכים לשימוש בעברית, יידיש ואנגלית. מקלדת וירטואלית עברית הנפתחת לצד שדה החיפוש מאפשרת להקליד טקסט עברי ללא צורך בהתקנת מקלדת מתאימה, ותצוגה מקדימה מציגה את שער הספר עם רפרוף עכבר על רשימת התוצאות.
אפשרויות השימוש בספרייה > עיון בספרות מקור

המיזם מציע עיון בתלמוד הבבלי ובמשנה תורה לרמב"ם, כמו גם בשלל פרשנים שלהם. משנה תורה זמין בטקסט מלא והתלמוד הבבלי וחלק ממפרשיו זמינים הן בטקסט מלא, והן בגרסה סרוקה של מהדורת וגשל, הכוללת זיהוי טקסט מלא. החל מספטמבר 2013, בגרסת הבטא, זמינים לעיון באתר (אך לא להורדה) טור ושולחן ערוך במהדורת "שולחן מלכים".
אפשרויות השימוש בספרייה > פרויקט הרמב"ם

הפרויקט מגיש טקסט מוקלד של ספרי משנה תורה לרמב"ם עם ליקוט טקסט מוקלד ממאות מקורות המבארים את דבריו. כל הפרשנים סודרו לפי דברי הרמב"ם, כך שבבחירת הלכה מסוימת מדברי הרמב"ם מוצגים רשימת קישורים לפרשנים וספרי הלכה שהתייחסו לדבריו. הקלקה על קישור מציגה את דברי הפרשן. כמחצית הפירושים שנאספו נלקחו מעשרים כרכי הסדרה המודפסת "מפרשי היד החזקה".
ראו גם

מאגר תורני
אוצר החכמה
הערות שוליים

↑  עד 2003 הוצג בעברית כאתר האגודה לשימור כתבים עבריים
↑  נכון ל-2021. עדכון קבוע על מספר הספרים התפרסם למשך שנים בדף הבית של המיזם, אך היום כבר אין. עדכונים שוטפים על ספרים חדשים שנסרקו מתפרסמים בבלוג האתר
↑  על המפעל, באתר המיזם
↑  גרסת האתר מינואר 2001 באתר ארכיון האינטרנט. ראו את רשימת הספרים
↑  בני מר, גניזה וירטואלית, באתר הארץ, 2 בינואר 2007. ראו גם את גרסת האתר מדצמבר 2006 באתר ארכיון האינטרנט
↑  הלל גרשוני, הגוגל-בוקס של הספרים היהודים, באתר ynet, 27 בדצמבר 2010
↑  הודעה על סריקת האוסף בבלוג הרשמי של hebrewbooks. לרשימת הספרים ראו כאן
↑  Ancient Hebrew collections preserved,‏ 22 באפריל 2008. (באנגלית)
↑  דף העלאה
↑  360 ספרים, נכון ל-2012, ראו רשימה מלאה כאן.
↑  HebrewManuscripts.org, hebrewmanuscripts.org
↑  דף תנאי השימוש, באתר HebrewBooks
↑  HebrewBooks.org Receives OCLC's Milestone award, Hebrewbooks. June 24, 2010
↑  הודעה על השירות בבלוג הרשמי של hebrewbooks, יוני 2009.
| ספריות דיגיטליות בנושאי יהדות |
| --- | --- | --- |
| ספרות מקור - טקסט | ספריא • על התורה • פרויקט השו"ת • דעת • סנונית • ויקיטקסט • אוצר הספרים היהודי השיתופי • המילון ההיסטורי ללשון העברית • מכון ממרא • פרויקט בן-יהודה • הזמנה לפיוט • Grimoar |  |
| ספרות מקור - סרוקה | היברובוקס • אוצר החכמה • הספרייה הלאומית • ספריית אסיף • אוצרות התורה |  |
| כתבי יד | המכון לתצלומי כתבי יד עבריים |  |
| ספרים סרוקים - כללי | גוגל ספרים • פרויקט גוטנברג • ארכיון האינטרנט |  |
| ביבליוגרפיה | מפעל הביבליוגרפיה העברית • רמב"י • רמבי"ש • הלכה ברורה ובירור הלכה |  |
ספריות דיגיטליות בנושאים נוספים
| --- | --- |
בקרת זהויות :  NLI: 987007860889505171  VIAF: 16158066488108431108   WorldCat (עם VIAF): 16158066488108431108
הגנות מטבע

הגנות מטבע הן פעולות פיננסיות, או עסקיות, הננקטות על מנת להגן, על נכסים פיננסיים ותזרימי מזומנים, מפני הפסדים העלולים להיגרם כתוצאה מתנודתיות בין שערי חליפין של מטבעות שונים.
מטרת ההגנות היא צמצום או ביטול הסיכון שיכול להיגרם כתוצאה מתנודתיות לא צפויה בשווים של נכסים, התחייבויות, תזרימי מזומנים ו/או פעילות עסקית, בשל חשיפתם לשינויים בשערי חליפין בין מטבעות.
פעולת הגנות המטבע היא חלק מעולם ניהול הסיכונים הפיננסיים כמו גם ניהול סיכוני ריבית וניהול סיכוני אשראי.
במציאות הגלובלית, בה חברות ויחידים פועלים במדינות שונות ובמטבעות שונים, בהכרח נוצרת חשיפה לסיכון הנובע מתנודתיות בלתי צפויה שבין המטבעות.
דוגמאות לחשיפה לתנודות מטבע

ניטול לדוגמה יצרן ישראלי שמרבית עלויותיו בשקלים ועיקר המכירות הן בדולר אמריקני. נניח שתמחור המוצר מותיר בידיו רווח סביר במחיר של 40 ש"ח ובעת החישוב כל דולר שווה 4 ש"ח. היצואן מוכר ללקוחותיו בארצות הברית את המוצר ב 10 דולר ובתנאי אשראי של 120 יום. בתום תקופת האשראי, בעת קבלת התקבול הדולרי מהלקוח, השקל התחזק מול הדולר ושער החליפין ירד ל 3.6 ש"ח לדולר כלומר השווי השקלי של התקבול הדולרי ירד מ-40 ₪ ל-36 ₪ ובמילים אחרות הפסד של 10% ביחס לתמורה המצופה. אילו התרחיש היה הפוך ושער מטבע החליפין היה מטפס למשל ל-4.2, היה נוצר ליצרן הישראלי רווח עודף ביחס לתמחור הראשוני שערך.
ניטול דוגמה אחרת של פלוני אשר קשר עסקה בה התחייב לרכוש נכס בחו"ל שערכו נקוב במט"ח. התשלום בעבור הנכס יתרחש רק בעוד שנה. חסכונותיו של פלוני מושקעים בפיקדונות שקליים. שוב מדובר כאן בחשיפה מטבעית היוצרת פוטנציאל לרווח או הפסד כתוצאה מתנודתיות (פיחות או ייסוף) שעלולה להיווצר בין המטבעות במועד העסקה.
השפעת תנודות מטבע על תהליך ניהול הסיכונים

בניהול סיכונים ישנה שאיפה, בדרך כלל, להנות כמה שניתן מהפוטנציאל לרווח נוסף הטמון בחשיפה שבין המטבעות, ולגדר כמה שאפשר את הסיכון להפסד ממנה.
הגנות מטבע מסייעות לבטל לחלוטין את השפעת החשיפה לשינויי שער חליפין, או להגביל אותה (גידור) ולהבטיח רווחיות או תזרים מתוכננים וידועים. במועד קשירת העסקה (פתיחת החשיפה) היצואן, או פלוני רוכש הנכס, יכול לבצע פעולות הגנה שונות דוגמת: מכירת חוזה עתידי ו/או רכישת ביטוח שער באופציית מכר ובכך לבטל או לגדר את השפעת החשיפה בין המטבעות השונים.
דרכים שונות לבצע הגנות מטבע

כפי שראינו בשתי הדוגמאות לעיל, החשיפה בין המטבעות השונים של שני הצדדים לעסקה יוצרת פוטנציאל לרווח או להפסד.
ישנן דרכים ליצירת "הגנה טבעית" באמצעות איזון בין הנכסים וההתחייבויות שלנו בכל מטבע, או רכישת הגנה/ביטוח לצורך גידור הסיכון. בשל עלויות ההגנה, שעלולות להיות גבוהות, נסתפק לעיתים בגידור הסיכון ולא במניעתו המוחלטת.
דרכים שונות לבצע הגנות מטבע > גישות לגידור סיכונים

לא לגדר כלל (חשיפה מלאה) – החלטה מודעת שמוכנה לקבל אלמנט גבוה של סיכון בתמורה לפוטנציאל לרווחים אפשריים מתנודות שער חליפין.
לגדר הכל (הגנה מלאה)– זיהוי פוטנציאל הסיכון ונקיטת פעולות המבטלות את הסיכון באופן מלא ומוחלט. גישה זו ניתנת ליישום או באמצעות כלים פיננסיים או במהלכים עסקיים.
גידור סלקטיבי – גישת ביניים לפיה נגדר רק את אותן חשיפות אשר עלולות לגרום לסיכון והפסד משמעותיים. גישה זו מאפשרת גמישות בטיפול בחשיפה המטבעית והתאמתה לתנאי השוק ולסביבה העסקית המשתנים.
הכלים הנפוצים לצורך ביצוע הגנות מטבע

הגנה טבעית- שמירה על סכומי התחייבויות זהים לסכומי הנכסים שיש לנו במטבע מסוים. במצב כזה כל שינוי בשערי החליפין יביא לשינוי זהה בערך הנכסים וגם בערך ההתחייבויות וישאיר אותנו אדישים לסיכון. בעולם הפירמות הגנה זו נקראת "הגנה תוך מאזנית".
עסקאות עתידיות (forward) - חוזים עתידיים המאפשרים קיבוע שער חליפין לעתיד.
עסקאות אופציה - נגזרים פיננסיים המאפשרים מגוון רחב מאוד של אפשרויות פעולה לגידור החשיפה החל מפעולות ביטוח פשוט (רכישת אופציה) ועד לתכנון אסטרטגיות גידור.
המסדר הליבוני

המסדר הליבוני (בגרמנית: Brüder der Ritterschaft Christi von Livland, בלטינית: Fratres miliciae Christi de Livonia) היה ארגון של אבירים גרמנים שהתקיים בשטחים לאורך החוף הבלטי בשנים 1237–1561. פעל כשלוחה של המסדר הטבטוני.
אבירי המסדר
חותמת של המגיסטר הגדול
המסדר הוקם בשנת 1237 לאחר תבוסת המסדר של נושאי המגן בקרב סאולה. היות שבקרב זה נהרגו המגיסטר הגדול של המסדר וכשליש מאבירי המסדר, הוא כבר לא היה עצמאי ופעל כשלוחה של המסדר הטבטוני. חברי המסדר היו אחים-אבירים (לוחמים), אחים-כמרים (אנשי דת) ואחים-חברים (נושאי כלים ועובדי המלאכה). הלוחמים לבשו בגד לבן עם צלב אדום ומגן.
המסדר כבש שטחים בשטחי לטביה ואסטוניה של היום. ניסיונות להתרחב לכיוון שטחים שהיו בשליטת רפובליקת נובגורוד לא הצליחו, והמסדר נחל מספר תבוסות בקרבות.
מפת השטחים בשליטת המסדר
במהלך מלחמת ליבוניה המסדר ספג תבוסות קשות. המגיסטר של המסדר החליט על פיזורו. על חלק מהשטחים שהיו בשליטת המסדר הוא הקים את דוכסות קורלנד וסמיגליה. השטחים הצפוניים הועברו לשליטת שוודיה ודנמרק. יתר השטחים סופחו על ידי הדוכסות הגדולה של ליטא.
ציוני דרך בהיסטוריית המסדר

1237 - הקמת המסדר כשלוחה של המסדר הטבטוני
1237–1290 - כיבוש שטחים בקורלנד, ליבוניה וסמיגליה
1242 - הפסד בקרב על הקרח מול כוחות רפובליקת נובגורוד
1268 - תבוסה בקרב רקובור מול כוחות רפובליקת נובגורוד
1283 - הקמת העיר ויליאנדי שהפכה להיות אחד ממרכזי המסדר
1346 - רכישת שטחים באסטוניה ממלך דנמרק
1435 - הפסד בקרב מול הכוחות המשותפים של הדוכסות הגדולה של ליטא ופולין
1558 - תחילת מלחמת ליבוניה
1571 - פיזור המסדר
היאוקה

הֶיָאוּאַקֵה (ביפנית: へやわけ, "חדרים מחולקים") היא סוג של חידת היגיון שפורסמה על ידי ההוצאה לאור ניקולי. נכון ל-2011, ארבעה ספרים המכילים חידות היאוקה בלבד פורסמו על ידי ניקולי. החידה הופיעה לראשונה ב-Puzzle Communication Nikoli מספר 39 (ספטמבר 1992).
חוקים

המשחק מתבצע על גבי טבלה מרובעת ללא גודל מוגדר; הטבלה מחולקת ל"חדרים" מרובעים בגדלים שונים על ידי קווים מודגשים המצוירים על גבי צלעות התאים. בחלק מחדרים יש מספר בודד, בדרך כלל בתא השמאלי-עליון שלהם; במקור, כל החדרים מוספרו, אך בפועל זה נצרך רק לעיתים רחוקות לפתרון וכבר לא נוהגים כך.
חלק מהתאים בחידה צריכים להיצבע בשחור; המטרה בחידה היא לקבוע לכל תא אם הוא חייב להיצבע או אם הוא צריך להישאר ריק (לבן). בפועל, לעיתים קרובות קל יותר לסמן תאים שידועים כתאים שחייבים להיות ריקים בדרך כלשהי - לדוגמה, סימון נקודה במרכז התא.
החוקים הבאים קובעים אילו תאים שחורים ואילו לבנים:
אסור שתאים צבועים יהיו סמוכים במאונך או במאוזן (אסור שיחלקו צלע, אף על פי שהם יכולים להיות סמוכים באלכסון).
כל התאים הלבנים חייבים להיות מחוברים (ליצור יחד פוליאומינו אחד).
מספר מציין בדיוק כמה תאים צבועים חייבים להיות בחדרו.
חדר שלא מופיע בו מספר יכול לכלול כל מספר של תאים צבועים (כולל אפס תאים צבועים).
כאשר נוצר קו ישר (מאונך או מאוזן) של תאים לבנים מחוברים, אסור שיכלול בתוכו תאים מיותר משני חדרים - במילים אחרות, כל קו של תאים לבנים הכולל שלושה חדרים או יותר הוא אסור.